Мишустин Михаил Владимирович

**Михаил Владимирович Мишустин** () — Рәсәй дәүләт эшмәкәре һәм сәйәсмәне, иҡтисадсы. 2020 йылдың 16 ғинуарынан Рәсәй Федерацияһы Премьер-министры. 2020 йылдың 21 декабренән Рәсәй Федерацияһы Дәүләт Советы ағзаһы.

Махсус иҡтисади зоналар менән идара итеү федераль агентлығы етәксеһе (2006-2008). 2010 йылдың 6 апреленән 2020 йылдың 16 ғинуарына тиклем Рәсәй Федерацияһының Федераль һалым хеҙмәте етәксеһе.

Рәсәй Федерацияһының 1-се класлы тулы дәүләт кәңәшсеһе, иҡтисад фәндәре докторы (2010)..

## Бала сағы, белеме
Мишустин Михаил Владимирович 1966 йылдың 3 мартында Лобняла тыуған.

Михаил атаһы, Владимир Моисеевич, шереметьево аэропортында хәүефһеҙлек хеҙмәтендә эшләгән. Һуңыраҡ ЗАО «Аэромаш — авиация хәүефһеҙлеге» хәҙерге АО «Шереметьево Безопасность»  предприятиеһында ВЛКСМ комитеты секретары булған, әсәһе — аэропортта медицина хеҙмәтендә эшләгән, осоштарға рөхсәт өсөн яуаплы булған. Михаил Лобня ҡалаһында 7-се урта мәктәпте «бик яҡшы» билдәләренә тамамлай.

1983 йылда Мәскәү станоктар институтының («Станкин») киске бүлегенә уҡырға инә һәм тиҙҙән уҡыуҙағы уңыштары арҡаһында көндөҙгө бүлеккә белем алыуға күсә. Ул ваҡытта  хәрби хеҙмәткә саҡырылмай («Станкин» юғары уҡыу йорто  студенттарға «броня» бирә)

1989 йылда система инженеры квалификацияһын алып, «Компьютер-ярҙамсы проектлау системалары» (CAD) һөнәре буйынса уҡыуын тамамлай..

1992 йылда ошо уҡ институтта аспирантура тамамлай..

## Эшҡыуарлыҡ карьераһы
1998 йылға тиклем һәм 2008-2010 йылдарҙа эшҡыуарлыҡ Мишустин эшмәкәрлегенең төп темаһы була. Ҡалған ваҡытта Мишустин дәүләт хеҙмәтендә була.

Аспирантураны тамамлағас, һынау лабораторияһы директоры булып эшләй башлай, ә һуңғараҡ коммерцияға ҡарамаған йәмәғәт ойошмаһы булған Халыҡ-ара компьютер клубы идараһын етәкләй..

Халыҡ-ара компьютер клубы «Рәсәй һәм сит ил компьютер технологияларын интеграциялауға, киреһенсә, көнбайыш алдынғы мәғлүмәт технологияларын йәлеп итеүгә» йүнәлтелгән була..Клуб үҙ сафтарына эре сит ил компанияларын йәлеп итә һәм Рәсәйҙә иң ҙур компьютер күргәҙмәләренең береһе булған Халыҡ-ара компьютер форумын ойоштороусы була.

2008 йылдың мартында, Махсус иҡтисади зоналар менән идара итеү буйынса Федераль агентлыҡтың (РосОЭЗ) етәксеһе вазифаһын ҡалдырғандан һуң, Мишустин ике йыл дауамында UFG Capital Management төркөмөндә UFG Capital Partners компанияһы президенты һәм UFG Asset Management төркөмөнөң идара итеүсе партнеры булып эшләй. (UFG Invest Group 1994 йылда Рәсәйҙең элекке финанс министры Борис Федоров һәм банкир Чарльз Райан тарафынан ойошторола, ул Санкт-Петербург хөкүмәтенә 1990-сы йылдарҙа хосусилаштырыу буйынса кәңәштәр бирә һәм Германияның Deutsche Bank банкына буйһона). Төркөмдә Мишустин  UFG-ның халыҡ-ара ҡатнашыуын киңәйтеү, венчурлы һәм технология инвестицияларын үҫтереү, шулай уҡ инфраструктура һәм ауыл хужалығы проекттарын күҙәтә..

## Дәүләт хеҙмәте

### Һалым һәм йыйымдар буйынса министр урынбаҫары
1998 йылда дәүләт хеҙмәтенә Рәсәй Федерацияһы Дәүләт һалым хеҙмәте начальнигы Борис Федоровтың һалым түләүҙәрен контролдә тотоу һәм иҫәп-хисап мәғлүмәт системалары ассистенты булып инә.

Һуңынан Рәсәй Федерацияһының һалымдар һәм пошлиналар буйынса министры урынбаҫары, Рәсәй Федерацияһының Иҡтисади үҫеш министрлығы составында күсемһеҙ милек буйынса Федераль агентлыҡ етәксеһе (Роснедвижимость) булып эшләй. Һалым идаралығының киләһе өс башлығы ҡарамағында министр урынбаҫары вазифаһын һаҡлап ҡала. Был вазифала WPC мәғлүмәт технологиялары комплексын эшләү менән шөғөлләнә. Мишустин исеме электрон цифрлы ҡултамға һәм һалым түләүселәрҙең идентификация номерын (ТИН), «бер тәҙрә» принцибы буйынса эште ойоштороу һәм башҡа технологик яңылыҡтар индереү кеүек башланғыстар менән бәйле. .Мишустин үҙенең интервьюһында был осорҙа «электрон мәғлүмәттәр менән алмашыу, объекттарҙы урында тикшереү өсөн һайлап алыуҙың автоматлаштырылған системаһы методикаһы, телефония һәм Интернет ярҙамында консалтинг хеҙмәттәре күрһәтеү системаһы булдырылған» тип белдерә. Киң мәғлүмәт һәм телекоммуникация инфраструктураһы барлыҡҡа килде»..

### Федераль һалым хеҙмәте етәксеһе
2009 йылдың февралендә Рәсәй Президентының кадрҙар резервына инә. 2010 йылдың апрелендә Федераль һалым хеҙмәте етәксеһе итеп тәғәйенләнә. 

Яңы вазифала «бысраҡ мәғлүмәттәргә» ҡаршы һуғыш иғлан итә. һәм НДС-ты нигеҙһеҙ ҡайтарыу менән бәйле проблемаларҙы бөтөрөү менән шөғөлләнә.

2010 йылда Мишустин Федераль һалым хеҙмәте начальнигы вазифаһына тәғәйенләнгәндән һуң эшҡыуарҙар уның, бизнестан килгән чиновник булараҡ, Федераль һалым хеҙмәтен Рәсәй эшҡыуарҙарына «дуҫырса» булырға өмөт белдерҙе.. Яңы етәксе һалым органдары менән эш итеүҙе ябайлаштырыу яҡлы булды.Граждандарға уңайлылыҡ, ойошмаларҙың эшен ябайлаштырыу һәм коррупцияға ҡаршы көрәш өсөн Ул Федераль һалым хеҙмәтендә электрон хеҙмәттәрҙе мөмкин тиклем үҫтерергә ниәтләүен белдерҙе.. Был белдереүҙе хуплап, документтар менән электрон идара итеү даирәһен киңәйтеүсе бер нисә документ баҫылып сығҙы.

### Рәсәй Федерацияһы Хөкүмәте Рәйесе
2020 йылдың 15 ғинуарында Дмитрий Медведев отставкаға китеү сәбәпле Рәсәй Президенты Владимир Путин М. В. Мишустинды Рәсәй Федерацияһы премьер-министры вазифаһына тәҡдим итте.. Үҙенең ризалығын алғас, президент үҙ кандидатураһын Дәүләт Думаһына ҡарауға тапшыра. Шул уҡ ваҡытта, Путин һүҙҙәре буйынса, тәүҙә уға дүрт кандидат тәҡдим итәләр, улар араһында Мишустин булмай. Әммә ахыр сиктә президент был вазифаға Федераль һалым хеҙмәте етәксеһен тәҡдим итергә ҡарар ит`..

16 ғинуарҙа Рәсәй Федерацияһының Дәүләт думаһы Мишустинды премьер-министр вазифаһына тәғәйенләүҙе хуплай, шул уҡ ваҡытта 383 депутат «риза» тип тауыш бирә, 41 депутат икеләнә, «ҡаршы» тип бер кем дә тауыш бирмәй. Шул уҡ көндө Владимир Путин тейешле указға ҡул ҡуя..

2020 йылдың 30 апрелендә Мишустин Владимир Путинға видео-шылтыратыуҙа CVID-19 менән ауырыуы тураһында белдерә. Рәсәй Федерацияһы премьер-министры вазифаһын башҡарыусы премьер-министрҙың беренсе урынбаҫары Андрей Белоусовты тәғәйенләй.

2020 йылдың 19 майында Мишустин Рәсәй Федерацияһы премьер-министры вазифаһына ҡайта. Андрей Белоусов премьер вазифаһынан азат итеү тураһындағы указ Рәсәй Федерацияһы Президенты сайтында баҫылып сыға..

## Наградалары

### Рәсәй

* Почет Ордены (29 декабрь 2012) — *хеҙмәт уңыштары һәм күп йыллыҡ намыҫлы хеҙмәте өсөн етә.*
* Рәсәй федерацияһы президенты почет грамотаһы (15 ноябрь 2013) — *өлгәшкән хеҙмәт уңыштары, күп йыллыҡ намыҫлы хеҙмәте һәм әүҙем йәмәғәт эшмәкәрлеге өсөн*
* Орден «за заслуги перед отечеством» Iv дәрәжә (16 июль 2015) — *өлгәшкән хеҙмәт уңыштары, әүҙем йәмәғәт эшмәкәрлеге һәм күп йыллыҡ намыҫлы хеҙмәте өсөн*

## Иҫкәрмә

## Һылтанмалар

* 
*